Agnes Lovise Matre

Agnes Lovise Matre (født 11. mai 1966 på Osterøy) er en norsk lærer og forfatter bosatt i Haugesund. 

Hun har siden debuten i 2012 gitt ut fire romaner og krimromaner. Hennes første kriminalroman Skinnet bedrar er også oversatt til tysk, og ble gitt ut under tittelen Das schweigen des Fjords hos forlaget Droemer Knaur i september 2019. Hennes siste bok i samme serie; Uvigslet jord, er solgt til samme forlag i Tyskland. Hun er tatt opp som medlem av Den Norske Forfatterforening, og var i januar 2018 med i interimstyret ved stiftelsen av Forfatterforbundet.  

Hun debuterte med den skjønnlitterære romanen Stryk meg over håret på Commentum Forlag i 2012, fulgte opp med thrilleren Kledd naken på Comino Forlag i 2015, før hun debuterte som krimforfatter med Skinnet bedrar på Gyldendal Norsk Forlag i 2017. Oppfølgeren Iskald ble utgitt i mai 2019 , og vant den litterære krimprisen «Sølvkniven 2020».  Våren 2021 ble tredje bok i hennes serie, Uvigslet jord, sluppet på det norske markedet. Hennes kriminalromaner tar sin handling fra Hardanger. Høsten 2021 bidro hun med kortromanen Til døden i Vigmostad & Bjørkes serie av spenningsbøker knyttet opp mot Bibelens ti bud. Matre er gift med kollegaen Geir Tangen.

Bakgrunn 
Agnes Lovise Matre vokste opp på Vines i Hardanger og senere i Sandeid i Rogaland fra 1974. Faren Øyvind Gunvald Matre (1937–2004) var rektor på Vines og i Sandeid. Hun har lærerutdannelse ved Høyskolen Stord/Haugesund i 1995. Agnes Lovise Matre har vært frilansjournalist for avisa Karmsund (2004–2008) og for FKH Media (2008–2012). Fra 2017–2018 var hun fast fredagsspaltist for Haugesunds Avis. Hun jobber til daglig som lærer ved Hauge Skole i Haugesund.

Priser 
 Vinner av Sølvkniven (The Norwegian Silver Dagger Award) 2020 for Iskald

Bibliografi

Romaner 
 Stryk meg over håret, roman (2012)
Kledd naken, roman (2015)
Skinnet bedrar, kriminalroman (2017)
Iskald, kriminalroman (2019)
Uvigslet jord, kriminalroman (2021)
Til døden, psykologisk thriller (2021)
Fritt vilt, kriminalroman (kommer 2023)

Noveller 
Evig din, novelle, bestillingsverk til en internasjonal antologi for ReadOn (2019)
Likbrygga, novelle i antologien Sommerkrim (2020)
De dødes natt, novelle i antologien Julekrim (2021)
Koselig med peis, novelle i antologien Påskekrim (2022) Medforfatter: Geir Tangen
Eksponeringsterapi, novelle i antologien Buss for tog til Bergen plyndret i natt (2023)
Rimfrosne sjeler, novelle i antologien Påskekrim (2023) Medforfatter: Geir Tangen

Referanser

Eksterne lenker 
 

Norske krimforfattere
Norske pedagoger
Personer fra Osterøy kommune
Personer fra Haugesund kommune